nahid-hub/BLUGE-bengali-wikipedia-section-title-prediction huggingface dataset:
২০১৮ সালের জন্য চিকিৎসাবিজ্ঞানে নোবেল পুরস্কার ঘোষিত হয় ১ অক্টোবর তারিখে। ক্যান্সার চিকিৎসায় কীভাবে শরীরের রোগ প্রতিরোধ ব্যবস্থাকে কাজে লাগানো যায় তার পদ্ধতি আবিস্কার করে চিকিৎসাবিজ্ঞানে ২০১৮ সালের নোবেল পুরস্কার জিতে নেন দুই বিজ্ঞানী; তারা হলেন যুক্তরাষ্ট্রের জেমস পি. এলিসন এবং জাপানের তাসুকু হনজো। ক্যান্সারের কোষগুলিকে মানুষের শরীরের রোগ প্রতিরোধ ক্ষমতা দ্বারাই আক্রমণ করে প্রতিহত করার পদ্ধতি আবিস্কার করা এই দুই বিজ্ঞানী পুরস্কারের ৯০ লাখ সুইডিশ ক্রোনার ভাগাভাগি করে নেবেন।

সঠিক অনুচ্ছেদ শিরোনাম কোনটি?
titleA. অর্থনীতি
titleB. রসায়ন
titleC. সাহিত্য
titleD. চিকিৎসাবিজ্ঞান
উত্তর: titleD
শাহজাহান বাংলাদেশের স্বাধীনতা যুদ্ধে সংগঠকের ভূমিকা পালন করেন। ১৯৭১ সালে অস্থায়ী বাংলাদেশ সরকার (মুজিবনগর সরকার নামে পরিচিত) গঠিত হলে তিনি এ সরকারের ২ নং আঞ্চলিক প্রশাসন পরিচালনার দায়িত্ব পান। ২ নাম্বার প্রশাসনিক অঞ্চলটি ময়মনসিংহ ও টাঙ্গাইল জেলা থেকে ১৯৭০-এর নির্বাচনে নির্বাচিত জাতীয় ও প্রাদেশিক পরিষদ সদস্যদের নিয়ে গঠিত হয়েছিল যেখানে তিনি সভাপতির দায়িত্ব পান। বাংলাদেশের স্বাধীনতা যুদ্ধে এ অঞ্চলটি ১১ নাম্বার সেক্টরের অধীনে পরিচালিত হয়। যুদ্ধ চলাকালীন তিনি অস্থায়ী বাংলাদেশ সরকারের প্রতিনিধি হিসেবে ভারতে সামরিক প্রশিক্ষণ কেন্দ্রে মুক্তিযোদ্ধাদের সংগঠিত করেন ও রাজনৈতিক নেতৃত্ব প্রদান করেন।

সঠিক অনুচ্ছেদ শিরোনাম কোনটি?
titleA. বাংলাদেশের স্বাধীনতা যুদ্ধ
titleB. রাজনৈতিক জীবন
titleC. গ্রন্থ
titleD. প্রারম্ভিক জীবন
উত্তর: titleA
কুয়েট এ আবাসিক হল ক্যাম্পাস জীবনের গুরুত্বপূর্ণ বৈশিষ্ট্য। সাতটি আবাসিক হল (১টি মহিলাদের, ৬টি পুরুষদের) আছে। একটি হলের প্রশাসনিক প্রধান তার প্রভোস্ট এবং সহকারী প্রভোস্ট। সাধারণত হল একটি একক প্রভোস্ট এবং এক বা একাধিক সহকারী প্রভোস্ট রয়েছেন। হলগুলো সাধারণত জাতীয় গুরুত্বপূর্ণ ব্যক্তি এবং ঐতিহাসিক বিষয়ে নামকরণ করা হয়েছে।


সঠিক অনুচ্ছেদ শিরোনাম কোনটি?
titleA. আবাসিক হলসমূহ
titleB. দুর্বার বাংলা
titleC. অতিথিশালা
titleD. বাংলাদেশ ইন্সটিটিউট অফ টেকনোলজি, খুলনা
উত্তর: titleA
১৯৭৫ সালের ক্রিকেট বিশ্বকাপে দলের সদস্য হলেও কোন খেলায় অংশগ্রহণের সুযোগ হয়নি তার। ১৯৭৯ সালের বিশ্বকাপে ভরত রেড্ডি তার স্থলাভিষিক্ত হন। এছাড়াও ইংল্যান্ডের বিরুদ্ধে পরবর্তীতে সিরিজে তাকে বাদ দেয়া হয়।

১৯৮৩ সালের ক্রিকেট বিশ্বকাপে সেরা উইকেট-রক্ষকের মর্যাদা পান কিরমানীকে। চূড়ান্ত খেলায় ফাউদ বাক্কাসের ক্যাচ নেন। প্রতিযোগিতার প্রথম রাউন্ডে জিম্বাবুয়ের বিপক্ষে তিন ক্যাচের ও দুই স্ট্যাম্পিং করে তৎকালীন রেকর্ডের সমকক্ষ হন। নিচেরসারির বিশ্বস্ত ব্যাটসম্যান হিসেবে কপিল দেবের সাথে নবম উইকেট জুটিতে অবিচ্ছিন্ন ১২৬ রান তোলেন। ভারতের সঙ্কটকালীন কিরমানীর ২৬ রান প্রতিযোগিতায় টিকে থাকতে প্রভূতঃ সহায়ক ভূমিকা পালন করে ও পরবর্তিতে দল চ্যাম্পিয়ন হয়।

সুনীল গাভাস্কারকে অধিনায়কের দায়িত্বে থেকেই অব্যহতি দেয়া হয়েছিল। কিরমানিকে তার দূর্বল ক্রীড়ানৈপুণ্যের জন্য বাদ দেয়া হলেও গুজব ছড়িয়ে পড়ে যে, ক্যারি প্যাকারের বিশ্ব সিরিজ ক্রিকেটে খেলোয়াড়দের অংশ নিতে তিনি ও গাভাস্কার অগ্রণী ভূমিকা পালন করেছিলেন।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. ক্রিকেট বিশ্বকাপ
titleC. ব্যক্তিগত জীবন
titleD. অবসর
উত্তর: titleB
জমিদারদের জন্য চিরস্থায়ী বন্দোবস্তের বিধিবিধানগুলির মধ্যে সবচেয়ে মারাত্মক দিক ছিল রাজস্ব বিক্রয় আইন, যাকে তারা মোলায়েম ভাষায় বলতেন সূর্যাস্ত আইন। এই আইনের শর্ত অনুযায়ী রাষ্ট্রীয় রাজস্ব বারোটি কিস্তিতে জেলা কালেক্টরেটে পরিশোধ করতে হতো। কোন জমিদারের প্রদেয় কিস্তি বকেয়া পড়লে পরবর্তী মাসে ডিস্ট্রিক্ট কালেক্টর ঐ জমিদারের জমি থেকে বকেয়া কিস্তির সমমূল্যের জমি বিক্রয় করে সেই টাকা উসুল করতেন। চিরস্থায়ী বন্দোবস্ত কার্যকর হওয়ার একেবারে শুরু থেকে রাজস্ব বিক্রয় আইনের (সাধারণ্যে সূর্যাস্ত আইন নামে পরিচিত) অধীনে শত শত জমিদারি সম্পত্তি বিক্রয় হয়ে যায়। সেকালের লোকেরা এই আইনকে সূর্যাস্ত আইন বলত এই অর্থে যে, এর ফলে একটি শাসক পরিবারে অন্ধকার নেমে আসত। চিরস্থায়ী বন্দোবস্ত কার্যকর হওয়ার দশ বছরের মধ্যে বাংলার জমিদারি সম্পত্তির প্রায় অর্ধেকের মালিকানা বদল হয়।

নয়া জমিদার খোদ চিরস্থায়ী বন্দোবস্তের কার্যপদ্ধতির মধ্যে পুরানো জমিদারদের স্থলে এক নতুন জমিদার শ্রেণীর উদ্ভবের সুযোগ নিহিত ছিল। এই ব্যবস্থার প্রণেতারা সচেতন ছিলেন যে, চিরস্থায়ী বন্দোবস্ত কার্যকর হওয়ার পর ভূমির একটি প্রতিযোগিতামূলক বাজার সৃষ্টি হবে এবং তার ফলে দুর্বল ও অদক্ষ জমিদাররা ভূমির ওপর নিয়ন্ত্রণ হারিয়ে ফেলবেন, ভূমির মালিকানার ক্ষেত্রে নতুন রক্তের সঞ্চালন ঘটবে। আগেই ধারণা করা হয়েছিল যে, চিরস্থায়ী বন্দোবস্তের মধ্য দিয়ে ভূমিনিয়ন্ত্রণ কর্মকাণ্ডে টাকাওয়ালা ও উদ্যমী এক শ্রেণীর লোকের প্রবেশ ঘটবে, যারা কৃষি ব্যবস্থার পরিবর্তনে পালন করবে সহায়ক ভূমিকা।

কিন্তু দুর্ভাগ্যক্রমে ভূমি ব্যবস্থাপনায় নয়া জমিদার ও পুরানো জমিদারদের মধ্যে মৌলিক কোন পার্থক্য ছিল না। নয়া জমিদারদের অধিকাংশেরই আগমন ঘটে জমিদারদের চাকুরে, সরকারি চাকুরে এবং বণিক ও ব্যবসায়ী শ্রেণীর মধ্য থেকে। সনাতন জমিদারদের মধ্যে দেখা যেত প্রণোদনার অভাব এবং আলস্য, আর ভূমি নিয়ন্ত্রণে নবাগতরা কৃষি খাতের উন্নয়নকল্পে কোন পুঁজি বিনিয়োগ না করে নিজেদের আয় বাড়ানোর চেষ্টা করতেন বর্গাচাষিদের ওপর উচ্চ হারে খাজনা আরোপের মধ্য দিয়ে।

সঠিক অনুচ্ছেদ শিরোনাম কোনটি?
titleA. জমিদারি প্রথার বিলোপ
titleB. সূর্যাস্ত আইন
titleC. বঙ্গীয় প্রজাস্বত্ব আইন, ১৮৮৫
titleD. ঔপনিবেশিক আমল
উত্তর: titleB
টমাস হার্ডির লেখা প্রথম উপন্যাসের নাম ’দ্যা পুওর ম্যান এন্ড দ্যা লেডি’। এটি লেখা‌ শেষ হয় ১৮৬৭ সালে। লেখাটি প্রকাশ করার জন্য কোন প্রকাশক আগ্রহী হননি। তার এক বন্ধু, কবি ও ঔপন্যাসিক জন মেরেডিথ এর পরামর্শে তিনি পরে আর এই লেখা প্রকাশের চেষ্টা করেননি। মেরডিথের মতে লেখাটির মধ্যে অনেক বিতর্কিত রাজনৈতিক বিষয় ছিল যা ছাপা হলে হার্ডিকে পরবর্তিতে সমস্যায় ফেলত। হার্ডি এই উপন্যাসের পান্ডুলিপিটি নষ্ট করে ফেলেছিলেন।

এরপর টমাস হার্ডি লেখেন ডেসপাটে রেমেডিস (১৮৭১) ও আন্ডার দ্যা গ্রিন উড ট্রিজ (১৮৭২), এই দুটি লেখাই বেনামে প্রকাশিত হয়। ১৮৭৩ সালে প্রকাশিত হয় এ পেয়ার অব ব্লু আইজ। ১৮৭৪ সালে প্রকাশিত হয় ফার ফ্রম দ্যা ম্যাডিং ক্রাউড।

সঠিক অনুচ্ছেদ শিরোনাম কোনটি?
titleA. মৃত্যু
titleB. সাহিত্যকর্ম
titleC. সাহিত্যিক জীবন
titleD. শৈশব ও যৌবন
উত্তর: titleC
১৯৭১ সালে বাংলাদেশের স্বাধীনতা যুদ্ধ শুরু হওয়ার পর তিনি বাংলাদেশের মুক্তিযোদ্ধাদের মনোবল ও প্রেরণা যুগাতে স্বাধীন বাংলা বেতার কেন্দ্র থেকে সালাম সালাম হাজার সালাম ও জয় বাংলা বাংলার জয়সহ অংসখ্য গানে কণ্ঠ দিয়েছেন। তার গানে অনুপ্রাণিত হয়ে অনেকেই মুক্তিযুদ্ধে অংশ গ্রহণ করেছিলেন। এছাড়া যুুদ্ধের সময়কালে তিনি প্রখ্যাত ভারতীয় কণ্ঠশিল্পী হেমন্ত মুখোপাধ্যায়কে নিয়ে মুম্বাইয়ের বিভিন্ন স্থানে বাংলাদেশের স্বাধীনতা যুদ্ধের পক্ষে জনমত তৈরিতে কাজ করেন। তৎকালীন সময়ে কলকাতাতে অবস্থিত বাংলাদেশের মুক্তিযুদ্ধাদের ক্যাম্প ঘুরে হারমোনি বাজিয়ে গণসঙ্গীত পরিবেশন করেছেন যা মুক্তিযুদ্ধাদের প্রেরণা যুগিয়েছে। তিনি স্বাধীন বাংলাদেশ সরকারের ত্রাণ তহবিলে সেসময় বিভিন্ন সময় গণসঙ্গীত গেয়ে প্রাপ্ত ১২ লাখ রুপি দান করেছিলেন।

সঠিক অনুচ্ছেদ শিরোনাম কোনটি?
titleA. বাংলাদেশের স্বাধীনতা যুদ্ধে অবদান
titleB. কর্মজীবন
titleC. মৃত্যু
titleD. পারিবারিক জীবন
উত্তর: titleA
ফারাও ছিলেন দেশের সর্বময় রাজা এবং অন্তত তাত্ত্বিকভাবে দেশের সকল ভূমি এবং সম্পদের উপর কর্তৃত্বশালী। তিনি ছিলেন সেনাবাহিনীপ্রধান এবং সরকারপ্রধান এবং কার্যসম্পাদনে একদল আমলার উপর নির্ভর করতেন। প্রশাসনের দায়িত্ব পালন করতেন উজীর, যিনি ছিলেন ফারাওয়ের প্রতিনিধি , তিনি ভূমি জরিপ কাজ, কোষাগার, নির্মাণ প্রকল্প, বিচার ব্যবস্থা এবং আর্কাইভের মধ্যে সমন্বয় সাধন করতেন। পুরো দেশ ৪২ টি নোমে (গ্রীক: Νομός, বিভাগ প্রাচীন মিশরীয়: সেপাত) বিভক্ত ছিল। প্রতিটি নোমের প্রশাসক নোমর্ক, তার কাজের জন্য উজীরের কাছে জবাবদিহি করত। মন্দিরগুলি ছিল প্রাচীন মিশরের অর্থনীতির মেরুদন্ড। মন্দিরগুলি শুধু প্রার্থনার স্থান হিসেবেই ভূমিকা পালন করত না, বরং একইসাথে রাষ্ট্রীয় সম্পদ সংগ্রহ এবং সংরক্ষণের কাজও করত।

অর্থনীতি ছিল কেন্দ্রীয়ভাবে নিয়ন্ত্রিত। যদিও শেষ যুগের আগ পর্যন্ত মিশরে মুদ্রার প্রচলন হয়নি তবুও তাদের মাঝে এক ধরনের দ্রব্যবিনিময় ব্যবস্থা প্রচলিত ছিল। এ ব্যবস্থায় প্রমাণ পরিমাণ খাদ্যশস্যের বস্তা এবং দেবেন (প্রায় ৯১ গ্রাম তামা বা রূপা) বিনিময়ের একক হিসেবে ব্যবহৃত হত। শ্রমিকদের খাদ্যশস্যের মাধ্যমে পারিশ্রমিক দেওয়া হত। একজন সাধারণ শ্রমিক মাসে সাড়ে পাঁচ বস্তা (২০০ কেজি), তাদের তত্ত্বাবধায়ক সাড়ে সাত বস্তা (২৫০ কেজি) করে পেত।দ্রব্যমূল্যের দাম সারা দেশে নির্দিষ্ট করা ছিল। একটি জামা কিনতে ব্যয় হত ৫ দেবেন। একটি গরু কিনতে ব্যয় হত ১৪০ দেবেন। খাদ্যশস্যের সাথেও দ্রব্য বিনিময় করা যেত,তবে বিনিময়মূল্য নির্ধারণ করা ছিল। খ্রীষ্টপূর্ব পঞ্চম শতকে বিদেশিদের দ্বারা মুদ্রার প্রচলন হয়। প্রথমে এগুলো ছিল দামি ধাতুর প্রমাণ পরিমাণ খন্ড, প্রকৃত মুদ্রা ছিল না। কিন্তু পরবর্তী শতকে আন্তর্জাতিক ব্যবসায়িরা ধাতব মুদ্রার উপর নির্ভর করতে শুরু করে।

সঠিক অনুচ্ছেদ শিরোনাম কোনটি?
titleA. আদি রাজবংশীয় যুগ (৩০৫০ - ২৬৮৬ খ্রিষ্টপূর্বাব্দ)
titleB. প্রশাসন এবং বাণিজ্য
titleC. কৃষি
titleD. মধ্যকালীন রাজ্য(২১৩৪-১৬৯০ খ্রীষ্টপূর্বাব্দ)
উত্তর: titleB
নেল্লোর জেলার পূর্ব দিকে বঙ্গোপসাগর, দক্ষিণ দিকে অন্ধ্রপ্রদেশের রায়ালসীমা অঞ্চল, পশ্চিম দিকে কাডাপা জেলা এবং উত্তর দিকে প্রকাশম জেলা অবস্থিত। জেলার পূর্ব দিকের অংশটি নিম্নভূমি অঞ্চল। এই অঞ্চলটি পূর্বঘাট পর্বতমালার পাদদেশ থেকে বঙ্গোপসাগরের দিকে নেমে গিয়েছে। জেলার পশ্চিম দিকে বেলিগোন্ডা পর্বতমালা এই জেলাকে কাডাপা জেলা থেকে পৃথক থেকে। পেন্নার নদ এই জেলাকে উত্তর-দক্ষিণে দুই ভাগে বিভক্ত করেছে।

নেল্লোর জেলার আয়তন । আয়তনের দিক থেকে এই জেলা ফিলিপিনসের নেগ্রোস দ্বীপের প্রায় সমান। জেলার গড় উচ্চতা ১৯ মিটার (৬২ ফুট)

নেল্লোর জেলার প্রায় অর্ধেক জমি কৃষিজমি। বাকি অর্ধেক জমি পতিত জমি। কারণ, এই জমি পাথুরে এবং ঝোপঝাড়ে ঢাকা। পেন্নার, স্বর্ণমুখী ও গুন্ডলাকাম্মা এই জেলার প্রধান নদনদী। জেলার অধিকাংশ অঞ্চল এই নদীগুলির অববাহিকায় অবস্থিত। এই নদীগুলি পরিবহনযোগ্য নয়। এগুলি মূলত সেচের কাজে ব্যবহৃত হয়। কান্ডালেরু ও বোগ্‌গেরু প্রভৃতি নদী পেন্নারের উপনদী। জেলার অবশিষ্টাংশ এই নদীগুলির অববাহিকায় অবস্থিত। এই জেলায় প্রচুর পরিমাণে কোয়ার্টজাইট নামে এক ধরনের ফ্লিন্ট পাওয়া যায়। কোয়ার্টজাইট দিয়ে প্রাগৈতিহাসিক যুগের মানুষ অস্ত্রশস্ত্র ও যন্ত্রপাতি তৈরি করত।

সঠিক অনুচ্ছেদ শিরোনাম কোনটি?
titleA. ভূগোল
titleB. নবাব ও ব্রিটিশ যুগ
titleC. নামকরণ
titleD. শিক্ষা ও গবেষণা
উত্তর: titleA
১৮৬০ সালের ২০ জুন রাঙ্গামাটি, খাগড়াছড়ি ও বান্দরবান- এই তিন পার্বত্য অঞ্চলকে নিয়ে পার্বত্য চট্টগ্রাম জেলা সৃষ্টি হয়। জেলা সৃষ্টির পূর্বে এর নাম ছিল কার্পাস মহল। পার্বত্য চট্টগ্রাম জেলা থেকে ১৯৮১ সালে বান্দরবান এবং ১৯৮৩ সালে খাগড়াছড়ি পৃথক জেলা সৃষ্টি করা হলে পার্বত্য চট্টগ্রাম জেলার মূল অংশ রাঙ্গামাটি পার্বত্য জেলা হিসাবে আত্মপ্রকাশ করে। প্রথাগত রাজস্ব আদায় ব্যবস্থায় রাঙ্গামাটি পার্বত্য জেলায় রয়েছে চাকমা সার্কেল চীফ। চাকমা রাজা হলেন নিয়মতান্ত্রিক চাকমা সার্কেল চীফ।

সঠিক অনুচ্ছেদ শিরোনাম কোনটি?
titleA. উপজেলাসমূহ
titleB. প্রতিষ্ঠাকাল
titleC. শিক্ষা ব্যবস্থা
titleD. মুক্তিযুদ্ধের ঘটনাবলি
উত্তর: titleB
১৯৪৭ সালের দেশ বিভাজনের পরে দুবছর বহু প্রতিবন্ধবতার মধ্যে দিয়ে মিছিল করা হয়। তবে ১৯৫০ সালের সাম্প্রদায়িক দাঙ্গার পর মিছিলটি পুরোপুরি বন্ধ হয়ে যায়। ঢাকার বহু ধনাঢ্য ও মধ্যবিত্ত হিন্দু পরিবার- যারা মিছিলের প্রধান পৃষ্ঠপোষক ছিলেন, তারা ঢাকা ত্যাগ করে চলে যাওয়ায় মিছিল অনুষ্ঠান স্থগিত হয়ে পড়ে। এছাড়া ধর্মান্ধ মুসলিমদের আক্রমণও মিছিল বন্ধের একটি কারণ। 

সঠিক অনুচ্ছেদ শিরোনাম কোনটি?
titleA. কৃষ্ণদাস ও জন্মাষ্টমীর মিছিল
titleB. আধুনিক পর্যায়
titleC. ইতিহাস
titleD. ঐতিহ্যবাহী মিছিলের বিলুপ্তি
উত্তর: titleD
১৯৫২ সালে, অসামো টেযুকার মাঙ্গা "“টেটসোয়ান এটম”"(পাশ্চাত্যে যেটি ‘"এস্ট্রো বয়"’ নামে জনপ্রিয়) প্রকাশ পায়। সিরিজটি কেন্দ্রীভূত করে একটি রোবট বালক যেটি একজন বিজ্ঞানী তৈরি করেন তার মৃত বালকের জায়গা পূরণ করতে। একটি অসম্পূর্ণ রোবট থেকে তৈরি করা হয়েছিল যেটি মূলত সামরিক কাজে ব্যবহারের জন্য প্রস্তুত করা হয়েছিল এস্ট্রো বয় অসাধারণ ক্ষমতা ধারণ করে যেমন তার পায়ে রকেট ইঞ্জিনের দ্বারা সে উড়তে পারে এবং তার দেহে অবিশ্বাস্য যান্ত্রিক শক্তি রয়েছে।

১৯৫০ দশক কমিক্সের রুপালী যোগ দেখেছে। সেই যুগে ডিসি পরিচয় করিয়ে দিয়েছিল "ব্যাটওম্যান" ১৯৫৬ সালে, "সুপারগার্ল", "মিস এরোওয়েত্তে" এবং "ব্যাটগার্ল"; সকল সুপারহিরোর নারী শিক্ষাদীক্ষিক। ১৯৫৮ দেখেছে জাপানী টেলিভিশনে সুপারহিরো "মুনলাইট মাস্ক" এর আবির্ভাব।

সঠিক অনুচ্ছেদ শিরোনাম কোনটি?
titleA. লিঙ্গ পরিচয় এবং ঝোঁক
titleB. ১৯৬০ এর দশক
titleC. ১৯৫০ এর দশক
titleD. সাধারণ পোশাক বৈশিষ্ট্য
উত্তর: titleC
১৯৮৪ সালে ওয়েস্ট ইন্ডিজ সফরে হোগানকে অন্তর্ভূক্ত করা হয়। স্পিনার হিসেবে গ্রেগ ম্যাথুজসহ তাকে দলে রাখা হয়। অন্যদিকে মারে বেনেট, পিটার স্লিপ ও বব হল্যান্ডের ঘরোয়া আসরে দূর্দান্ত খেললেও এড়িয়ে যাওয়া হয়। এছাড়াও একদিনের দলেও তাকে রাখা হয়। প্রতিপক্ষ পাকিস্তানের বিপক্ষে ১/২২ লাভ করেন তিনি। এছাড়াও নাটকীয়ভাবে টাই হওয়া টেস্টে ওয়েস্ট ইন্ডিজের বিপক্ষে ০/৩১ ও ৬ রান করেন। সিরিজের চূড়ান্ত ওডিআইয়ে ০/৩৯ বোলিং করেন টম হোগান।

১৯৮৪ সালে অস্ট্রেলিয়া দল ওয়েস্ট ইন্ডিজে সফরে যায়। দলের একমাত্র স্পিন বোলিং পারদর্শী ছিলেন তিনি। লিওয়ার্ড আইল্যান্ডের বিপক্ষে সফরের উদ্বোধনী প্রস্তুতিমূলক খেলায় দূর্বলমানের বোলিংশৈলী উপস্থাপন করেন। তবে পরের খেলাতেই গায়ানার বিপক্ষে ৫/৯৫ লাভ করে জোরপূর্বক দলের বিজয় ছিনিয়ে আনেন।

ম্যাথিউসের বোলিং ভালোমানের না হওয়ায় তাকে প্রথম টেস্টের জন্য দলে ঠাঁই দেয়া হয়। প্রথমে ব্যাটিংয়ে নেমে ১৮২/৯ থাকাবস্থায় রডনি হগের সাথে ৯৭ রানের জুটি গড়েন। এ জুটি ৯৭ রান তুলে দশম উইকেটে ওয়েস্ট ইন্ডিজের বিপক্ষে নতুন রেকর্ড দাঁড় করায়। হোগানের ৪২ রানের কল্যাণে অস্ট্রেলিয়া ২৭৯ রান করতে সমর্থ হয়। ওয়েস্ট ইন্ডিজের প্রথম ইনিংসে হোগান ৪/৫৬ পান। তবে অস্ট্রেলিয়ার ব্যাটিংয়ে ধ্বস ও হোগানের দ্বিতীয় ইনিংসে ০/৭৬ পেলেও সৌভাগ্যবশতঃ অস্ট্রেলিয়ার ড্রয়ের সন্ধান পায়।

দ্বিতীয় টেস্টে ২/১০৩ পেলেও দ্বিতীয় ইনিংসে মহামূল্যবান ৩৮ রান তুলেন। নাইটওয়াচম্যান হিসেবে মাঠে নেমে অস্ট্রেলিয়াকে ড্রয়ের দিকে নিয়ে যেতে গুরুত্বপূর্ণ অবদান রাখেন তিনি। তৃতীয় টেস্টে আবারো নাইটওয়াচম্যান হিসেবে আবির্ভূত হন। প্রথম ইনিংসে ৪০ রান তুললেও ০/৯৭ বোলিং পরিসংখ্যান গড়েন। ঐ টেস্টে অস্ট্রেলিয়া পরাজিত হয়েছিল। চতুর্থ ও পঞ্চম টেস্টে যথাক্রমে ০/৬৫ ও ২/৬৮ পান।

সিরিজের তৃতীয় ও চতুর্থ ওডিআইয়ে অংশ নিয়ে ০/৩১ ও ০/৩১ বোলিং পরিসংখ্যান দাঁড় করান। সফরে টম হোগান ৩৯.৪৫ গড়ে ২২ উইকেট লাভ করে দ্বিতীয় সর্বোচ্চ সংগ্রাহক হন। এছাড়াও ৬০ গড়ে আট উইকেট তুলে সিরিজের তৃতীয় সর্বোচ্চ উইকেট শিকারীতে পরিণত হন।

সঠিক অনুচ্ছেদ শিরোনাম কোনটি?
titleA. শেফিল্ড শিল্ডে প্রত্যাবর্তন
titleB. ভারত গমন, ১৯৮৪-৮৫
titleC. অবসর
titleD. ওয়েস্ট ইন্ডিজ গমন, ১৯৮৪
উত্তর: titleD
১৯৬২ থেকে ১৯৬৫ সালের মধ্যে সবগুলো বছরেই ডেরেক শ্যাকলটন শীর্ষস্থানীয় প্রথম-শ্রেণীর উইকেট সংগ্রাহক ছিলেন। তবে, সীমিত ওভারের ক্রিকেটে তার বোলিং বেশ অকার্যকর ছিল। তাস্বত্ত্বেও, ১৯৬৮ সালে অবসর গ্রহণের পূর্ব-পর্যন্ত প্রথম-শ্রেণীর ক্রিকেটে বেশ মিতব্যয়ী বোলিং করেছিলেন। অদ্যাবধি কাউন্টি দলের পক্ষে উইকেট লাভের দিক দিয়ে শীর্ষ দশে অবস্থান করছেন।

১৯৬৯ ও ১৯৭০ সালে কয়েকটি সীমিত ওভারের খেলায় অংশ নেন। এরপর কয়েক বছর ডরসেটের প্রতিনিধিত্ব করেছেন। ১৯৭৩ সালে জিলেট কাপে তিনি তার দক্ষতার স্বাক্ষর রাখেন। ২০০৭ সাল পর্যন্ত উইলফ রোডস, [[টিচ ফ্রিম্যান]], [[চার্লি পার্কার]], জ্যাক হার্ন, [[টম গডার্ড]] ও [[অ্যালেক কেনেডি|অ্যালেক কেনেডি’র]] পর প্রথম-শ্রেণীর ক্রিকেটে সপ্তম সর্বোচ্চ উইকেট সংগ্রাহক ছিলেন।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. অবসর
titleC. প্রারম্ভিক জীবন
titleD. আরও পড়ুন
উত্তর: titleB
কাউখালী উপজেলার সর্ব-পশ্চিমে ফটিকছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের দক্ষিণে বেতবুনিয়া ইউনিয়ন; পূর্বে কলমপতি ইউনিয়ন; দক্ষিণ-পূর্বে ঘাগড়া ইউনিয়ন; উত্তর-পূর্বে রাঙ্গামাটি সদর উপজেলার কুতুকছড়ি ইউনিয়ন ও নানিয়ারচর উপজেলার ঘিলাছড়ি ইউনিয়ন; উত্তর-পশ্চিমে খাগড়াছড়ি জেলার লক্ষ্মীছড়ি উপজেলার বর্মাছড়ি ইউনিয়ন এবং পশ্চিমে চট্টগ্রাম জেলার ফটিকছড়ি উপজেলার খিরাম ইউনিয়ন, রাউজান উপজেলার হলদিয়া ইউনিয়ন ও ডাবুয়া ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. হাট-বাজার
titleB. প্রশাসনিক কাঠামো
titleC. অবস্থান ও সীমানা
titleD. জনসংখ্যা
উত্তর: titleC
মেসোপটেমিয়া ছিল বেশ কিছু শক্তিশালী সাম্রাজ্যের ঘর যা প্রায় পুরো মধ্যপ্রাচ্য শাসন করেছিল,বিশেষ করে আসিরিয় ও নব্য আসিরিয় সাম্রাজ্য। অ্যাসিরীয় সাম্রাজ্য,ঐ সময়ে বিশ্বের সর্বোবৃহৎ রাজ্য ছিল। এরা বর্তমানের ইরাক,সিরিয়া,লেবানন,ইসরায়েল,ফিলিস্তিন,কুয়েত,জর্ডান,মিশর,সাইপ্রাস এবং বাহরাইন ইরান,তুরস্ক,আর্মেনিয়া,জর্জিয়া,সুদান ও আরাবিয়া শাসন করেছিল। মধ্যপ্রাচ্যে অ্যাসিরীয় সাম্রাজ্যের,বিশেষ করে ৩য়র ছিল গভীর ও দীর্ঘস্থায়ী প্রভাব। অ্যাসিরীয় দের কর্তৃত্ব শেষ হওয়ার আগে, পরবর্তিকালের তুলনায় সবথেকে উচ্চ সভ্যতা এনেছিল। কাস্পিয়ান থেক সাইপ্রাস, আন্তোলি থেকে মিশর, অ্যাসিরীয় সার্বভৌম সম্প্রসারণ বয়ে এনেছিল অ্যাসিরীয় যাযাবর বলয় এবং আদিম সম্প্রদায়,দান করেছিল সভ্যতার উপহার। 

সঠিক অনুচ্ছেদ শিরোনাম কোনটি?
titleA. আসিরিয়ান সাম্রাজ্য
titleB. ২য় বিশ্বযুদ্ধ পরবর্তি রাষ্ট্র
titleC. তুর্কি ,ধর্মযোদ্ধা ও মঙ্গল
titleD. উসমানীয় সাম্রাজ্যের পরাজয় ও ভাগ
উত্তর: titleA
পাকস্থলী থেকে পাইলোরিক স্ফিংকটার এর মাধ্যমে পাইলোরাস থেকে ডিওডেনামে খাদ্য প্রবেশ করে।

পাকস্থলি থেকে পাকমণ্ড ক্ষুদ্রান্ত্রের ডিওডেনামে প্রবেশ করে। এ সময় অগ্ন্যাশয় থেকে একটি ক্ষারীয় পাচকরস ডিওডেনামে আসে। এই পাচকরস খাদ্যমণ্ডের অম্লভাব প্রশমিত করে। পাচকরসের এনজাইম দ্বারা শর্করা ও আমিষ পরিপাকের কাজ চলতে থাকে এবং স্নেহ পদার্থের পরিপাক শুরু হয়।

পিত্তরস কলিজার থেকে নিঃসৃত হয় এবং পিত্তথলিতে জমা থাকে। এটি অম্লীয় আবস্থায় খাদ্যকে ক্ষারীয় করে পরিপাকের উপযোগী করে তোলে। পিত্তলবণ স্নেহ পদার্থের ক্ষুদ্র কণাগুলোকে পানির সাহায্যে মিশতে সাহায্য করে। পিত্তলবণ পিত্তরসের আন্যতম উপাদান। স্নেহপাচক এনজাইম লাইপেজের কাজ যথাযথ সম্পাদনের জন্য পিত্তলবণের ভুমিকা গুরুত্বপূর্ণ। এ লবণের সংস্পর্শে স্নেহ পদার্থ সাবানের ফেনার মতো ক্ষুদ্র ক্ষুদ্র দানায় পরিণত হয়। স্নেহপাচক এনজাইম লাইপেজ এই দানাগুলোকে ভেঙ্গে ফ্যাটি এসিড ও গ্লিসারলে পরিণত করে।

অগ্ন্যাশয় রসে অ্যামাইলেজ, লাইপেজ ও ট্রিপসিন নামক এনজাইম থাকে। আন্ত্রিক রসে আন্ত্রিক অ্যামাইলেজ, লাইপেজ, মলটেজ, ল্যাকটেজ ও শুক্রোজ ইত্যাদি এনজাইম থাকে। আংশিক পরিপাককৃত আমিষ ক্ষুদ্রান্ত্রে ট্রিপসিনের সাহায্যে ভেঙ্গে অ্যামাইনো এসিড ও সরল পেপটাইডে পরিণত হয়।

সঠিক অনুচ্ছেদ শিরোনাম কোনটি?
titleA. পরিপাক
titleB. গঠন
titleC. কলাতত্ত্ব
titleD. শোষণ
উত্তর: titleA
১৯২২ থেকে ১৯৩৪ সাল পর্যন্ত এডি ডসনের প্রথম-শ্রেণীর খেলোয়াড়ী জীবন চলমান ছিল। লিচেস্টারশায়ারের পক্ষে কাউন্টি ক্রিকেটে অংশ নেন। ক্লাবের অধিনায়ক হিসেবে ব্যাট হাতে বিশ্বস্ততার পরিচয় দেন। ১৯২৮, ১৯২৯, ১৯৩১ ও ১৯৩৩ - এ চার মৌসুম লিচেস্টারশায়ার দলকে নেতৃত্ব দেন। জর্জ গিয়েরি’র কাছ থেকে প্রভূতঃ সহায়তা লাভ করেন।

১৯২৫ ও ১৯২৭ সালে লর্ডসে জেন্টলম্যানের সদস্যরূপে প্লেয়ার্সের বিপক্ষে খেলার সুযোগ পান। চারবার জেন্টলম্যানের সদস্যরূপে খেলেন। এছাড়াও, ১৯২৯ সালে স্যার জুলিয়েন কান একাদশের সদস্যরূপে ওয়েস্ট ইন্ডিজ গমন করেন।

সমগ্র খেলোয়াড়ী জীবনে ২৭.০৯ গড়ে ১২,৫৯৮টি প্রথম-শ্রেণীর রান তুলেন। তন্মধ্যে, চৌদ্দটি শতরানের ইনিংস ছিল। ১৯৩৪ সালে লিচেস্টারশায়ারের পক্ষে সর্বশেষ খেলায় সফররত অস্ট্রেলীয় একাদশের বিপক্ষে নিখুঁত ৯১ রানের ইনিংস উপহার দেন। গ্লুচেস্টারশায়ারের বিপক্ষে ১৪৬ রানের ব্যক্তিগত সর্বোচ্চ রানের ইনিংস খেলেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. শৈশবকাল
titleC. ব্যক্তিগত জীবন
titleD. আন্তর্জাতিক ক্রিকেট
উত্তর: titleA
এই দ্বীপটি তামা এবং সোনায় সমৃদ্ধ। রিও টিন্টোর সহযোগী সংস্থা বুগেনভিল কপার লিমিটেড দ্বারা ১৯৭০-এর দশকের গোড়ার দিকে পাঙ্গুনায় একটি বিশাল খনি প্রতিষ্ঠিত হয়। প্রতিকূল পরিবেশগত প্রভাব, আর্থিক সুবিধা ভাগাভাগি করতে ব্যর্থতা এবং খনি দ্বারা আনা নেতিবাচক সামাজিক পরিবর্তনের কারণে সংস্থার সাথে আঞ্চলিক বাসিন্দাদের বিরোধগুলির জন্য সুদূরপ্রসারী এক স্থানীয় বিচ্ছিন্নতাবাদী আন্দোলন পুনরুজ্জীবিত হয়।আন্দোলনকারীরা ১৯৭৫ সালে এবং ১৯৯০ সালে বুগেনভিলের স্বাধীনতার ঘোষণা করে (উত্তর সোলোমন প্রজাতন্ত্র)। কিন্তু উভয় বার সরকারি সেনা বাহিনী বিচ্ছিন্নতাবাদীদের দমন করে।

১৯৮৮ সালে, বুগেনভিল বিপ্লবী সেনা (বিআরএ) তাদের ক্রিয়াকলাপ উল্লেখযোগ্যভাবে বৃদ্ধি করে। প্রধানমন্ত্রী স্যার রাবি নামালিউ পাপুয়া নিউ গিনি প্রতিরক্ষা বাহিনীকে (পিএনজিডিএফ) বিদ্রোহটি রদ করার নির্দেশ দিয়েছিলেন এবং এই সংঘাত গৃহযুদ্ধের দিকে এগিয়ে যায় । পিএনজিডিএফ ১৯৯০ সালে বুগেনভিলে স্থায়ী অবস্থান থেকে পিছু হটে, কিন্তু সামরিক পদক্ষেপ অব্যাহত রাখে। এই সংঘর্ষে স্বাধীনতাপন্থী ও অনুগত বুগেনভিলান গ্রুপের পাশাপাশি পিএনজিডিএফ জড়িত যুদ্ধটিতে আনুমানিক ১৫,০০০ থেকে ২০,০০০ মানুষের মৃত্যু হয়। 

১৯৯৬ সালে প্রধানমন্ত্রী স্যার জুলিয়াস চ্যান সিয়েরা লিওনের গৃহযুদ্ধের জন্য ভাড়াটে সরবরাহ করার আগে বেসরকারী সামরিক সংস্থার স্যান্ডলাইন ইন্টারন্যাশনালকে নিয়োগ করেন, এই বিদ্রোহ রোধ করার জন্য। স্যান্ডলাইন ব্যাপারটি একটি বিতর্কিত ঘটনা, যা এই ভাড়াটে সৈন্যদের ব্যবহারের ফলে হয়েছিল।

সঠিক অনুচ্ছেদ শিরোনাম কোনটি?
titleA. ২০১৯ সালের স্বাধীনতা গণভোট
titleB. জনসংখ্যার উপাত্ত
titleC. পাপুয়া নিউ গিনির স্বাধীনতা (১৯৭৫–বর্তমান)
titleD. ইতিহাস
উত্তর: titleC
২০১৭ সালে, বাদকুল্লা তার প্রথম ইংলিশ মিডিয়াম স্কুল হিসাবে গ্লোবাল প্রভিডেন্স একাডেমী'কে পেয়েছে। এছাড়াও এখানে কয়েকটি বাংলা-মাধ্যমের উচ্চ বিদ্যালয় রয়েছে, একটি ছেলেদের জন্য একটি, মেয়েদের জন্য একটি এবং অন্যগুলিতে সহ-শিক্ষা ব্যবস্থা রয়েছে। তাছাড়া, শিশু মঙ্গল পর্ষদের অধীনে প্রায় ২০ টিরও বেশি প্রাথমিক বিদ্যালয় এবং ৪ টি কেজি নার্সারি স্কুল রয়েছে। রানি ভবানী পাঠাগার নামে এখানে একটি সরকারী লাইব্রেরি রয়েছে। বাদকুল্লায় কোনও কলেজ নেই।

উচ্চ মাধ্যমিক বিদ্যালয়:


প্রাথমিক বিদ্যালয়:


সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. শিক্ষা
titleC. ইতিহাস
titleD. পরিবহন
উত্তর: titleB
১৯৮৪-৮৫ মৌসুমে মাএ ১৬ বছর বয়সে উদিনেসের বিপক্ষে ম্যাচ দিয়ে সিরি এ তে মালদিনির অভিষেক ঘটে। ঐ ম্যাচে তিনি মাঠে বদলি হিসেবে নেমেছিলেন। ঐ মৌসুমে তিনি সিরি এ তে ঐ একটি ম্যাচই খেলেছিলেন। কিন্তু এর পরের মৌসুম থেকেই তিনি এসি মিলানের প্রথম একাদশের নিয়মিত খেলোয়াড়ে পরিণত হন। ১৯৮৭-৮৮ মৌসুমে তিনি মিলানের হয়ে প্রথমবারের মতো সিরি এ জিতেন। এর পরের দুই মৌসুমে এসি মিলান টানা উয়েফা চ্যাম্পিয়নস লিগ জেতে। ১৯৯১-৯২ মৌসুম থেকে ১৯৯৩-৯৪ মৌসুম পর্যন্ত এসি মিলান টানা তিনবার সিরি এ জিতে। এর মধ্যে ১৯৯১-৯২ মৌসুমে মিলান অপরাজিত থেকে সিরি এ চ্যাম্পিয়ন হয় এবং ১৯৯৩-৯৪ মৌসুমে সিরি এ জেতার পাশাপাশি উয়েফা চ্যাম্পিয়নস লিগও জেতে। ঐ সময় মালদিনি, ফ্রাংকো বারেসি, আলেসান্দ্রো কোস্তাকুর্তা ও মাউরো টাসোট্টি সমন্বয়ে গঠিত মিলানের ডিফেন্সকে সর্বকালের অন্যতম সেরা ডিফেন্স লাইন-আপ বলে মনে করা হয়। পরবর্তীতে ফ্রাংকো বারোসির অবসরের পর তিনি আলেসান্দ্রো নেস্তার সাথেও ডিফেন্সে শক্তিশালী জ়ুটি গড়ে তুলেছিলেন।
১৯৯৪ সালে মিলানকে সিরি এ ও উয়েফা চ্যাম্পিয়নস লিগ জেতাতে এবং ইতালিকে বিশ্বকাপের ফাইনালে নিয়ে যেতে গুরুত্বপুর্ণ ভূমিকা পালন করায় মালদিনি ঐ বছর ওয়ার্ল্ড সকার ম্যাগাজিনের বর্ষসেরা ফুটবলার নির্বাচিত হন। তিনি প্রথম ডিফেন্ডার হিসেবে ঐ পুরস্কারটি জিতেন। ১৯৯৫-৯৬ সালে তিনি মিলানের হয়ে ৫ম বারের মতো সিরি এ জেতেন।

১৯৯৭ সালে ফ্রাংকো বারেসি ফুটবল থেকে অবসর নিলে মালদিনি এসি মিলানের অধিনায়কত্ব পেয়ে যান। ১৯৯৮-৯৯ মৌসুমে এসি মিলান তার নেতৃত্বে সিরি এ জেতে।

২০০২-০৩ মৌসুমে মিলান উয়েফা চ্যাম্পিয়নস লিগ জেতে। ফাইনালে মিলান জুভেন্টাসকে টাইব্রেকারে হারায়। মালদিনি ছিলেন ফাইনালের ম্যাচ সেরা। 
এটি ছিল মিলানে মালদিনির খেলোয়াড় হিসেবে চতুর্থ ও অধিনায়ক হিসেবে প্রথমবারের মতো উয়েফা চ্যাম্পিয়নস লিগ শিরোপা, ঠিক ৪০ বছর আগে তার বাবা সিজার মালদিনিও মিলানের অধিনায়ক হিসেবে ইউরোপিয়ান কাপ জিতেছিলেন।
পরবর্তী মৌসুমে মিলান সিরি এ জেতে। মালদিনি ঐ মৌসুমে সিরি এ এর সেরা ডিফেন্ডারের পুরস্কার জিতেন। ঐ পুরস্কারটি ২০০০ সাল থেকে চালু হয়েছিল। 
২০০৪-০৫ মৌসুমে মিলান উয়েফা চ্যাম্পিয়নস লিগের ফাইনালে লিভারপুলের মুখোমুখি হয়। খেলা শুরু হওয়ার পরপরই ৫১ সেকেন্ডের মাথায় মালদিনি গোল করেন। এটি চ্যাম্পিয়ন্স লিগের ফাইনালের ইতিহাসে সবচেয়ে দ্রুততম গোল। প্রথমার্ধ শেষে এসি মিলান ৩-০ গোলে এগিয়ে ছিল। কিন্তু, দ্বিতীয়ার্ধে লিভারপুল ৩ গোল করে ম্যাচে দারুণভাবে ফিরে আসে। শেষ পর্যন্ত মিলান টাইব্রেকারে লিভারপুলের কাছে হেরে যায়। ঐ পরাজয়কে মালদিনি তার ক্যারিয়ারের সবচেয়ে বাজে মূহুর্ত বলে মনে করেন।

২০০৬-০৭ মৌসুমে এসি মিলান আবারও উয়েফা চ্যাম্পিয়নস লিগ জেতে। ফাইনালে লিভারপুলকে হারিয়ে মিলান ২০০৪-০৫ মৌসুমের পরাজয়ের বদলা নেয়।
এটি ছিল মিলানের হয়ে মালদিনির পঞ্চম চ্যাম্পিয়নস লিগ শিরোপা। ঐ মৌসুমে মালদিনি টুর্নামেন্টের সেরা ডিফেন্ডারের পুরস্কার জেতেন। ঐ পুরস্কারটি ১৯৯৯ থেকে ২০১০ সাল পর্যন্ত চালু ছিল।

২০০৮-০৯ মৌসুম শেষে মালদিনি ফুটবল থেকে অবসর নিয়ে নেন। অবসরের পর এসি মিলান ক্লাব কর্তৃপক্ষ তিন নম্বর জার্সিটি তার ছেলে ব্যতিত আর কোনো খেলোয়াড়কে না দেবার সিদ্ধান্ত নেয়।
মালদিনি এসি মিলানের হয়ে সব প্রতিযোগিতা মিলিয়ে ৯০২ ম্যাচ খেলেছেন। এটিই এসি মিলানের হয়ে সবচেয়ে বেশি ম্যাচ খেলার রেকর্ড।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্যারিয়ার
titleB. ব্যক্তিগত
titleC. দলীয়
titleD. ক্লাব ক্যারিয়ার
উত্তর: titleD
তানজানিয়া ব্যাংকটি তানজানিয়া কেন্দ্রীয় ব্যাংক এবং তানজানিয়া শিলিং নোট এবং মুদ্রা প্রদানের জন্য একটি সহায়ক দায়িত্ব সঙ্গে মূল্য স্থিতিশীলতা রক্ষণাবেক্ষণের প্রধান কারণ। 2013 সালের শেষের দিকে, তানজানিয়া ব্যাংকিং শিল্পের মোট সম্পদ ছিল 19.5 ট্রিলিয়ন তানজানিয়া শিলিং, 2012 সালের চেয়ে 15 শতাংশ বৃদ্ধি।

সঠিক অনুচ্ছেদ শিরোনাম কোনটি?
titleA. আইনসভা
titleB. কৃষি
titleC. পরিবহন
titleD. ব্যাংকিং
উত্তর: titleD
বাংলাদেশের দক্ষিণ-পূর্বাংশে ২২°৩৮´ থেকে ২৩°৪৪´ উত্তর অক্ষাংশ এবং ৯১°৪৪´ থেকে ৯২°১১´ পূর্ব দ্রাঘিমাংশ জুড়ে খাগড়াছড়ি জেলার অবস্থান। রাজধানী ঢাকা থেকে এ জেলার দূরত্ব প্রায় ২৭০ কিলোমিটার এবং চট্টগ্রাম বিভাগীয় সদর থেকে প্রায় ১১১ কিলোমিটার। এ জেলার পূর্বে রাঙ্গামাটি জেলা, দক্ষিণে রাঙ্গামাটি জেলা ও চট্টগ্রাম জেলা, পশ্চিমে চট্টগ্রাম জেলা ও ভারতের ত্রিপুরা প্রদেশ এবং উত্তরে ভারতের ত্রিপুরা প্রদেশ অবস্থিত।

সঠিক অনুচ্ছেদ শিরোনাম কোনটি?
titleA. আয়তন
titleB. প্রশাসনিক এলাকাসমূহ
titleC. উপজেলাসমূহ
titleD. অবস্থান ও সীমানা
উত্তর: titleD
১৯১৪ সালে সাউথ আফ্রিকান পার্টি’র সদস্যরূপে সাউথ পেনিনসুলা এলাকা থেকে প্রতিনিধি সভায় যোগ দেন। ১৯২৪ সালে রাজনীতি থেকে অবসর নেয়ার পূর্ব-পর্যন্ত এ আসনটি তার অধীনে ছিল। সংসদে অবস্থানকালে ১৯২১ সালে প্রাইভেট মেম্বার্স বিল উত্থাপন করেছিলেন। ব্যর্থ হয়ে যাওয়া এ বিলে একজন বিধবাকে আইনের মাধ্যমে মৃত স্বামীর ভাইকে বিয়ে করার কথা উল্লেখ ছিল।

রাজনীতি থেকে অবসর নেয়ার পর মারে বিসেট দক্ষিণ রোডেশিয়ায় চলে যান। সেখানে ১৯২৫ সালে জ্যেষ্ঠ বিচারকের আসনে উপনীত হন। ১৯২৭ থেকে আমৃত্যু দক্ষিণ রোডেশিয়ার প্রধান বিচারকের আসনে বসেন। ১৯২৮ সালে নাইটসপ্রাপ্ত হন। একই সালে দক্ষিণ রোডেশিয়ার ভারপ্রাপ্ত গভর্নরের দায়িত্ব পালন করেন। গভর্নর সেসিল হান্টার-রডওয়েল ইংল্যান্ডে অবস্থানকালে আবারও এ দায়িত্ব পান।

সঠিক অনুচ্ছেদ শিরোনাম কোনটি?
titleA. শৈশবকাল
titleB. ব্যক্তিগত জীবন
titleC. রাজনৈতিক জীবন
titleD. টেস্ট ক্রিকেট
উত্তর: titleC